Գիտությունն ու տնտեսությունն առաջ մղելու հզոր գործիք են նանոտեխնոլոգիաները: 2010թ. ստեղծված StatNano կազմակերպությունն ամեն տարի ուսումնասիրում է նանոտեխնոլոգիաների գծով երկրների հաջողությունները և վարկանիշային աղյուսակ կազմում: Իրանի վերաբերյալ այդ աղյուսակները շատ ուշագրավ առաջընթաց են արձանագրել: 2017թ. Իրանն այդ աղյուսակի 5-րդ հորիզոնականում է, և կանխատեսում կա, որ մինչև տարեվերջ կզբաղեցնի 4-րդ հորիզոնականը: Անցյալ տարի 6-րդ տեղում է եղել, իսկ ընդամենը 6 տարի առաջ՝ 2011թ., 57-րդ: